
Splošni pogoji za poslovanje z e-računom Javnega komunalnega podjetja Log d.o.o.

1. Splošno
S temi splošnimi pogoji so opredeljene medsebojne pravice in obveznosti izdajatelja e-računa in prejemnika e-računa v zvezi s poslovanjem z e-računom. Ti splošni pogoji imajo značaj pogodbe in predstavljajo spremembo veljavnega poslovnega razmerja med izdajateljem e-računa in prejemnikom e-računa v obsegu navedenem v teh splošnih pogojih. S prijavo na enega od načinov navedenih v točki 3. teh splošnih pogojev, prejemnik e -računa potrjuje:
-da je s temi splošnimi pogoji seznanjen in da z njimi v celoti soglaša;
-da soglaša, da mu izdajatelj e-računa namesto papirnega računa posreduje račun v elektronski obliki na naslov naveden v prijavi;
-da je preveril, da banka prejemnika e-računa podpira storitev e-račun;
-da s prijavo na e-račun jamči za resničnost in pravilnost vseh posredovanih podatkov in bo izdajatelja e-računa redno, najkasneje pa v roku 8 dni od nastanka, obveščal o vseh nastalih spremembah;
-da z dnem prijave na storitev e-računa prevzema vse pravice in obveznosti, ki izhajajo iz teh splošnih pogojev;
-da v primeru prijave na prejemanje e-računa po elektronski pošti potrjuje, da je seznanjen, da nezaščitena elektronska pošta ni varen medij; 
-da je seznanjen, da prijava v tekočem mesecu omogoča prejem računa po elektronski poti pri prvem naslednjem obračunu.

2. Opredelitev pojmov
Pojmi, uporabljeni v teh splošnih pogojih, imajo naslednji pomen:
e-račun je račun v elektronski obliki, ki ga izdajatelj e-računa izda svojemu uporabniku in mu ga pošlje po elektronski pošti in/ali v spletno oz. elektronsko banko uporabnika;
izdajatelj e-računa je Javno komunalno podjetje Log Ravne na Koroškem d.o.o., ki izdaja račune v elektronski obliki opisani v prejšnjem odstavku;
načini prijave in odjave od prejema e-računa fizična oseba ali pravna oseba, ki ima z izdajateljem e-računa sklenjeno poslovno razmerje, lahko prijavi/odjavi prejemanje e-računa z izpolnitvijo Vloge za izdajo e-računa oz. s prijavo/odjavo na prejemanje e-računa pri banki, kjer ima odprt bančni račun;
prejemnik e-računa je fizična ali pravna oseba (uporabnik), ki ima z izdajateljem e-računa sklenjeno poslovno razmerje in ki prejema račun v elektronski obliki,
banka prejemnika e-računa je banka, pri kateri ima prejemnik e-računa odprt bančni račun in uporablja spletno banko; banka prejema e-račune in jih posreduje prejemniku e-računa;
banka izdajatelja e-računa je banka, pri kateri ima izdajatelj e-računov odprt transakcijski račun in s katero ima izdajatelj e-računov sklenjeno pogodbo za opravljanje storitve e-račun; 
format e-računa - e-račun je izdan v XML in v PDF obliki;
PDF oblika e-računa je na pogled enaka računu, ki bi ga prejemnik e-računa dobil po navadni pošti; za pregledovanje PDF e-računa je potrebna namestitev programa Adobe Acrobat Reader;
XML oblika e-računa je namenjena uvozu e-računa v spletno banko in je v formatu e-SLOG (standard GZS). Možnost uvoza e-računa je odvisna od podpore banke prejemnika e-računa.

3. Prijava prejemanja e-računov
Uporabnik, ki želi s strani izdajatelja e-računa prejemati e-račune, mora s strani izdajatelja e-računa prejeti najmanj en račun v papirni obliki in izvršiti prijavo na enega od naslednjih načinov: 
- na spletni strani izdajatelja e-računa poišče obrazec Vloga za izdajo/odjavo e-računa, ki ga pravilno izpolnjenega in podpisanega vrne na naslov naveden na vlogi, pri tem lahko izbira med opcijo prejemanje e-računa na elektronski naslov, na spletno banko ali na elektronski naslov in spletno banko hkrati.
- prijavi se na storitev e-račun v svoji spletni banki (banka prejemnika e-računa), ki posreduje podatek o prijavi izdajatelju e-računa.

4. Prenehanje prejemanja e-računa
Prejemnik e-računa se lahko odjavi od prejemanja e-računa na enega od spodnjih dveh načinov:
- na spletni strani izdajatelja e-računa poišče obrazec Vloga za izdajo/odjavo e-računa (in hkrati odjava/prijava papirnega računa), ki ga pravilno izpolnjenega in podpisanega vrne na naslov naveden na vlogi;
- odjavi se na storitev e-račun v svoji spletni banki (banka prejemnika e-računa), ki posreduje podatek o odjavi izdajatelju e-računa.
Izdajatelj si pridržuje pravico posamezen račun posredovati v papirni obliki, v kolikor tehnični pogoji onemogočajo posredovanje e-računa po elektronski poti. Takšen primer se ne šteje za odpoved poslovanja z e-računi. 

Izdajatelj e-računa lahko po lastni presoji in enostransko odpove poslovanje z e-računom in pošlje prejemniku e-računa papirni račun v naslednjih primerih:
-če prejemnik e-računa ravna v nasprotju z določili teh Splošnih pogojev;
-če banka prejemnika e-računa zavrne dostavo e-računa;
-če dostava na elektronski naslov prejemnika e-računa ni bila mogoča;
-če obstajajo razlogi za odpoved te pogodbe na podlagi zakona oz. sodne ali upravne odločbe, z upoštevanjem postopkov in rokov, ki jih določajo ti predpisi oz. odločbe.
Vse pravice in obveznosti iz naslova prenehanja poslovanja z e-računi skladno s temi Splošnimi pogoji prenehajo v roku dveh delovnih dni po prejemu odjave.

5. Pravice in obveznosti prejemnika e-računa
Pravice in obveznosti prejemnika e-računa so:
-da se za prejemanje e-računov prijavi na enega izmed načinov opisanih v točki 3. teh splošnih pogojev
-da posluje z banko, ki omogoča prejemanje e-računov
-da se prijavi na e-račun za osebni račun, ki omogoča prejemanje e-računov
-prejemanje in pregledovanje e-računov, za katere je izpolnil prijavo,
-lahko kadarkoli izvrši odjavo od prejemanja e-računov,
-o vsaki spremembi, povezani s prejemanjem e-računov mora nemudoma obvestiti izdajatelja e-računov, v primeru da tega ne naredi nosi odgovornost za morebitno nepravilno vročanje e-računa,
-v primeru, če račun ni bil dostavljen, preveri delovanje elektronske pošte ali spletne banke oz. pri izdajatelju e-računa preveri stanje svojih obveznosti,
-pravočasno, najkasneje pa ob zapadlosti vsakega posameznega računa, poravnava vse svoje obveznosti do izdajatelja e-računa.

6. Varstvo osebnih podatkov in zaupnih informacij
Izdajatelj e-računa kot zaupne varuje vse podatke, dejstva in okoliščine o posameznem prejemniku e-računa, s katerimi razpolaga. Vse osebne podatke o posameznem prejemniku e-računa varuje skladno z veljavno zakonodajo, ki ureja varstvo osebnih podatkov. Izdajatelj e-računov posreduje te podatke le prejemniku e-računa, banki prejemnika e-računa in banki izdajatelja e-računa zaradi izvajanja obveznosti iz naslova izvrševanja e-računov in skladno z zakonom pristojnim organom na njihovo pisno zahtevo.

7. Končne določbe
Vsakokrat veljavni Splošni pogoji za poslovanje z e-računi so objavljeni na spletni strani in na sedežu izdajatelja e-računa. Izdajatelj e-računa prejemniku e-računa na njegovo zahtevo kadarkoli v času trajanja pogodbe posreduje te Splošne pogoje. Izdajatelj e-računa lahko v skladu z veljavnimi predpisi in/ali s svojo poslovno politiko spreminja in dopolnjuje te Splošne pogoje. Besedilo spremenjenih Splošnih pogojev bo prejemnikom e-računa dostopno v elektronski obliki preko izdajateljeve spletne strani oz. v fizični obliki na sedežu izdajatelja e-računa. 

Če prejemnik e-računa do dneva pred predlaganim datumom začetka uporabe spremenjenih splošnih pogojev izdajatelju e-računa ne sporoči pisno, da predloga sprememb teh Splošnih pogojev ne sprejema, se šteje, da s spremembami soglaša. Če prejemnik e-računa ne soglaša s spremembami teh Splošnih pogojev, lahko pisno odstopi od prejemanja e-računov, najkasneje do uveljavitve spremembe. V primeru, da prejemnik e-računa zavrne predlagane spremembe in pri tem ne odstopi od poslovanja z e-računom, se šteje, da je izdajatelj e-računa odpovedal poslovanje z e-računom s 15 dnevnim odpovednim rokom, ki teče od dneva, ko je prejemnik e-računa izdajatelju e-računa pisno sporočil, da predloga sprememb teh Splošnih pogojev ne sprejema. Izdajatelj e-računa in prejemnik e-računa soglašata, da bosta v primeru morebitnega spora medsebojno priznavala veljavnost elektronskih sporočil iz sistema e-računov. Prejemnik e-računa lahko vprašanja, pritožbe ali pripombe, ki so povezane z uporabo sistema e-računa posreduje:
-po pošti na sedež izdajatelja e-računa,
-z uporabo komunikacijskih poti navedenih na vlogi.

Za opravljanje storitev v skladu s temi Splošnimi pogoji in za razlago le-teh se uporablja pravo Republike Slovenije. Za odločanje o morebitnih sporih, ki bi nastali v zvezi s temi Splošnimi pogoji, odloča stvarno pristojno sodišče v Slovenj Gradcu.

